Diari Oficial de la Generalitat Valenciana


Sumari del DOGV 7993, del 06-03-2017 (2017/1727)

RESOLUCIÓ de 15 de febrer de 2017, del Rectorat, relativa a la creació i modificació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/02/15/(1)/dof/vci/html**

### Dades del document

Número de DOGV
:   7993

Data del DOGV
:   06-03-2017

Secció del DOGV
:   I. DISPOSICIONS GENERALS

Número del document
:   2017/1727


Data del document
:   15-02-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * base de dades
    * dades personals
    * legislació

RESOLUCIÓ de 15 de febrer de 2017, del Rectorat, relativa a la creació i modificació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/1727]  
L'article 20 de la Llei Orgànica 15/1999, de 13 de desembre, de protecció de les dades de caràcter personal, preveu que la creació, modificació o supressió dels fitxers de les administracions públiques només poden fer-se per mitjà de disposició general publicada en el Boletín Oficial del Estado o diari oficial corresponent.  
El Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal, aprovat mitjançant el Reial Decret 1720/2007, de 21 de desembre, va introduir, a través dels articles 53 i 54, algunes consideracions pel que fa a la forma i contingut de la disposició, destacant la necessitat d'especificar el sistema de tractament del fitxer, que pot ser automatitzat, no automatitzat o parcialment automatitzat.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació dels fitxers que s'indiquen en l'annex I i II d'aquesta disposició.  
  
Segon  
Aprovar la modificació dels fitxers que s'indiquen en els annexos III, IV i V d'aquesta disposició.  
  
Tercer  
Els fitxers que es recullen en els annexos d'aquesta resolució estan sota el control i supervisió dels responsables interns que es detallen en els annexos per a cadascun d'ells. Es regeixen per les disposicions generals de la Universitat en matèria de tractament de dades personals i per les instruccions establertes per aquests responsables. En tot cas, estan sotmesos a les normes legals i reglamentàries de superior rang que els siguen aplicables.  
  
Quart  
Per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollits, els responsables interns indicats a l'annex han d'adoptar les mesures necessàries d'índole tècnica i organitzativa.  
  
Cinquè  
Els drets d'accés als fitxers esmentats, així com els altres que la llei reserva als afectats pels tractaments de dades de caràcter personal, les poden exercir les persones afectades davant el responsable intern que en l'annex s'indica, en la forma reglamentària establerta. Aquest és el responsable de traslladar les sol·licituds a la Secretaria General, que adoptarà la resolució que corresponga.  
  
Sisè  
En els casos en què es preveja la necessitat de comunicar dades personals a tercers, els responsables interns dels tractaments han d'obtenir l'autorització de la Secretaria General, a través del mecanisme intern establert, i han d'advertir expressament els cessionaris de la seua obligació de dedicar les dades exclusivament a la finalitat per a la qual se cedeixen.  
  
Setè  
Quan el tractament de les dades personals deixe de ser necessari, el responsable intern del fitxer ha d'instar-ne la seua supressió i establir la destinació que es donarà a les dades o, si s'escau, les previsions que s'adopten per a la seua destrucció.  
  
Vuitè  
Aquesta resolució entrarà en vigor a l'endemà de la publicació al Diari Oficial de la Generalitat Valenciana.  
  
Castelló de la Plana, 15 de febrer de 2017.- El rector: Vicent Climent Jordà.  
  
  
ANNEX I  
Gravació d'actes acadèmics  
  
Tipus de resolució  
Creació.  
Finalitat i usos previstos  
Gravació d'intervencions en jornades o congressos i d'actes institucionals, acadèmics, científics, culturals o esportius (educació i cultura; fins històrics, estadístics o científics; publicacions).  
Origen de les dades:  
Col·lectiu: ponents o participants en actes institucionals, acadèmics, científics, culturals o esportius  
Procedència: la mateixa persona interessada o el seu representant legal.  
Procediment de recollida de dades: Formularis, registres audiovisuals.  
Estructura bàsica del fitxer.  
Tipus de dades: de caràcter identificador (NIF/DNI; nom i cognoms, adreça, telèfon; signatura; imatge/veu; signatura electrònica; comptes twitter, facebbook, linkedin i altres); acadèmics i professionals.  
Sistema de tractament: mixt.  
Cessions o comunicacions de dades que es preveuen  
Publicació en pàgines web de la Universitat.  
Transferències internacionals previstes a tercers països  
No es preveuen.  
Òrgan responsable.  
Universitat Jaume I.  
Serveis centrals.  
Secretaria General.  
Responsable intern del tractament  
Secretaria General.  
Servei o unitat davant el qual es poden exercir els drets d'accés, rectificació, cancel·lació i oposició  
Secretaria General. Universitat Jaume I. Edifici del Rectorat. Avinguda de Vicent Sos Baynat, s/n. E-12785. Castelló de la Plana. Espanya. Tel. +42 664 442 825. Adreça electrònica: wwpywz@uiy.kc  
Nivell de mesures de seguretat  
Bàsic.  
  
  
ANNEX II  
MOOC  
  
Tipus de resolució.  
 Creació.  
Finalitat i usos previstos.  
Gestió dels usuaris dels cursos en línia oberts i massius (MOOC), control d'accés a recursos electrònics en línia, seguiment de qualificacions, comunicació amb l'estudiantat (educació i cultura; fins històrics, estadístics o científics).  
Origen de les dades.  
Col·lectiu: usuaris dels cursos en línia oberts i massius de la Universitat Jaume I (MOOC).  
Procedència: la mateixa persona interessada o el seu representant legal.  
Procediment de recollida de dades: formularis electrònics.  
Estructura bàsica del fitxer.  
Tipus de dades: de caràcter identificador (nom i cognoms; imatge/veu); acadèmics i professionals; detalls de l'ocupació, característiques personals.  
Sistema de tractament: automàtic.  
Cessions o comunicacions de dades que es preveuen.  
No es preveuen.  
  
Transferències internacionals previstes a tercers països  
No es preveuen.  
Òrgan responsable  
Universitat Jaume I.  
Serveis centrals.  
Secretaria General.  
Responsable intern del tractament  
Centre d'Educació i Noves Tecnologies (CENT).  
Servei o unitat davant el qual es poden exercir els drets d'accés, rectificació, cancel·lació i oposició.  
CENT. Universitat Jaume I. Edifici d'Investigació 2. Avinguda de Vicent Sos Baynat, s/n. E-12027. Castelló de la Plana. Espanya. Tel. +46 697 419 050. Adreça electrònica: jror@tnf.gr  
Nivell de mesures de seguretat  
Bàsic.  
  
  
ANNEX III  
Gestió acadèmica  
  
Tipus de resolució  
Modificació.  
Denominació anterior  
Gestió acadèmica.  
Finalitat i usos previstos  
Gestió administrativa de l'expedient acadèmic de l'estudiantat de l'UJI. Ús acadèmic de les dades de l'estudiantat, control d'assistència a classes, d'accés a instal·lacions, d'accés a recursos electrònics en línia, seguiment de qualificacions, comunicació amb l'estudiantat, gestió de les pràctiques i elaboració d'estudis i estadístiques (educació i cultura; fins històrics, estadístics o científics; seguretat i control d'accés a edificis; funció estadística pública).  
Origen de les dades  
Col·lectiu: estudiants, titulats o antics alumnes l'expedient acadèmic dels quals es custodia a la Universitat Jaume I.  
Procedència: la mateixa persona interessada o el seu representant legal; altres administracions públiques; registres públics.  
Procediment de recollida de dades: formularis, transmissió electrònica de dades/Internet.  
Estructura bàsica del fitxer  
Tipus de dades: dades relatives a infraccions penals; de caràcter identificador (NIF/DNI; N.SS/Mutualitats; nom i cognoms; adreça; telèfon; signatura; signatura electrònica; nombre registre de personal); de característiques personals; econòmics, financers i d'assegurances; acadèmics i professionals; certificació negativa del registre central de delinqüents sexuals.  
Sistema de tractament: mixt.  
Cessions o comunicacions de dades que es preveuen  
A altres universitats o centres educatius amb els quals s'acorde, mitjançant conveni, la impartició de titulacions compartides.  
Altres previstes en les normes vigents.  
Transferències internacionals previstes a tercers països  
A altres universitats o centres educatius de l'àmbit internacional amb els quals s'acorde, mitjançant conveni, la impartició de titulacions compartides.  
Òrgan responsable  
Universitat Jaume I.  
Serveis centrals.  
Secretaria General.  
Responsable intern del tractament  
Servei de Gestió de la Docència i Estudiants.  
Servei o unitat davant el qual es poden exercir els drets d'accés, rectificació, cancel·lació i oposició  
Servei de Gestió de la Docència i Estudiants. Universitat Jaume I. Edifici del Rectorat. Avinguda de Vicent Sos Baynat, s/n. E-12818. Castelló de la Plana. Espanya. Tel. +87 665 704 942 Adreça electrònica: fhtllhnq-klyulfsgnt@hwp.ny  
Nivell de mesures de seguretat  
Mitjà, en aplicació del que preveu l'art. 81.2 f) del RD 1720/2007.  
  
  
  
ANNEX IV  
Projectes d'investigació saludable-Servei d'Esports UJI  
  
Tipus de resolució  
Modificació.  
Denominació anterior  
Penyagolosa trail saludable.  
Finalitat i usos previstos  
Els projectes d'investigació saludable-Servei d'Esports de l'UJI, pretenen aprofundir en el món de l'esport des d'un vessant saludable, entre d'altres per a les carreres de llarga durada com ara les proves d'ultradistància per muntanya o l'especialitat de marató (finalitats històriques, estadístiques o científiques).  
Origen de les dades  
Col·lectiu: persones que realitzen activitat física i esportiva que siga d'interès per a les investigacions.  
Procedència: la mateixa persona interessada o el seu representant legal.  
Procediment de recollida de dades: formularis.  
Estructura bàsica del fitxer  
Tipus de dades: de salut; de caràcter identificador (NIF/DNI; nom i cognoms, adreça, telèfon; altres dades biomètriques); de característiques personals; paràmetres relacionats amb la salut dels esportistes (entrenament, analítiques, psicològics).  
Sistema de tractament: mixt.  
Cessions o comunicacions de dades que es preveuen  
No es preveuen.  
Transferències internacionals previstes a tercers països  
No es preveuen.  
Òrgan responsable  
Universitat Jaume I.  
Facultat de Ciències Humanes i Socials.  
Grup de recerca en projectes d'investigació saludable-Servei d'Esports UJI.  
Responsable intern del tractament  
Grup de recerca en projectes d'investigació saludable-Servei d'Esports UJI.  
Servei o unitat davant el qual es poden exercir els drets d'accés, rectificació, cancel·lació i oposició  
Grup de recerca en projectes d'investigació saludable-Servei d'Esports UJI. Universitat Jaume I. Avinguda de Vicent Sos Baynat, s/n. E-12251. Castelló de la Plana. Espanya. Tel. +40 536 253 798, Fax +94 656 472 807. Adreça electrònica: oz@agl.ng  
Nivell de mesures de seguretat  
Alt, en aplicació del que preveu l'art. 81.3 a) del RD 1720/2007.  
  
  
  
ANNEX V  
Atenció a la diversitat  
  
Tipus de resolució  
Modificació.  
Denominació anterior  
Orientació-minusvalidesa.  
Finalitat i usos previstos  
Orientació i suport acadèmic de persones amb discapacitat o necessitats educatives especials (recursos humans; educació i cultura; finalitats històriques, estadístiques o científiques).  
Origen de les dades  
Col·lectiu: membres de la comunitat universitària amb discapacitat o malalties que afecten a l'àmbit acadèmic; empleats; estudiants.  
  
Procedència: la mateixa persona interessada o el seu representant legal.  
Procediment de recollida de dades: declaracions o formularis, entrevista personal.  
Estructura bàsica del fitxer  
Tipus de dades: de salut; de caràcter identificador (NIF/DNI; nom i cognoms, adreça, telèfon; signatura; imatge/veu; nombre de registre personal); de característiques personals; circumstàncies socials; acadèmics i professionals; detall d'ocupació; econòmics, financers i d'assegurances; dades de discapacitat o malalties que influeixen en l'àmbit acadèmic de l'afectat.  
Sistema de tractament: mixt.  
Cessions o comunicacions de dades que es preveuen  
No es preveuen.  
Transferències internacionals previstes a tercers països  
No es preveuen.  
Òrgan responsable  
Universitat Jaume I.  
Serveis centrals.  
Secretaria General.  
Responsable intern del tractament  
Unitat de Suport Educatiu.  
Servei o unitat davant el qual es poden exercir els drets d'accés, rectificació, cancel·lació i oposició  
Unitat de Suport Educatiu. Edifici ampliació biblioteca, planta baixa. Universitat Jaume I. Avinguda de Vicent Sos Baynat, s/n. E-12722. Castelló de la Plana. Espanya. Tel. +59 774 411949, Adreça electrònica: ytjtmt@arz.or  
Nivell de mesures de seguretat  
Alt, en aplicació del que preveu l'art. 81.3 a) del RD 1720/2007.


Còpia Permalink ELI